José Pardiñas y Villalobos

José Pardiñas Villalobos Soto Romero de Caamaño, nado na provincia da Coruña no século XVIII, foi un escritor galego en lingua castelá.

 Traxectoria 
Con casa patrucial en Bergantiños, foi fillo de Juan Antonio Pardiñas e de Josefa Romero e parente do escritor Antonio Rioboo y Seijas e do bispo de Tarazona García Pardiñas Villar de Francos. Casou con Ana de Zeda o 1 de febreiro de 1761 en Cádiz. En 1782 o matrimonio estableceuse en Galicia. Mantivo amizade, e correspondencia, con José Cornide Saavedra.
miniatura|page=5|Breve compendio de los varones ilustres de Galicia, en PDF.
Entre 1772 e 1782 recompilou o Breve compendio de los varones ilustres de Galicia, de varios autores. O manuscrito conservouse na biblioteca provincial de Cádiz ata que foi editado en 1887 na Coruña dentro da Biblioteca Gallega de Andrés Martínez Salazar.Breve compendio de los varones ilustres de Galicia na Biblioteca Digital Hispánica, BNE. Chegou a reunir unha colección de máis de seis mil refráns, que recolleu de varios autores. 

Antonio López Ferreiro cre que José Pardiñas foi capelán do coro da Catedral de Santiago de Compostela e irmán de Francisco, párroco da Capela da Corticela da mesma catedral. Manuel Murguía cría que era natural de Santiago de Compostela.

 Obras 
 Breve compendio de los varones ilustres de Galicia, nativos y próximos originarios, esclarecidos en virtudes, literatura y dignidades eclesiásticas, con algunas cortas relaciones de sucesos particulares, Martínez Salazar, A Coruña, 1887.
 Colección de refranes sueltos recogidos de varios autores, desde el año de 1771 hasta el 1780, en todo 6.243 refranes.
 Sujetos gallegos ilustres en armas, dous volumes.

 Notas 

 Véxase tamén 
 Bibliografía 





 Outros artigos 
 Breve compendio de los varones ilustres de Galicia
 Ligazóns externas 



Categoría:Personalidades de Galicia sen imaxes finados hai máis de 80 anos

Categoría:Escritores de Galicia en lingua castelá
Categoría:Nados na provincia da Coruña
Categoría:Nados en ano descoñecido
Categoría:Finados en ano descoñecido
Categoría:Artigos creados co asistente para a creación de artigos
Categoría:Nados no século XVIII
Categoría:Escritores de Galicia coa obra no dominio público